
R E F E R A T   D E   A P R O B A R E 
privind neasumarea responsabilităţii organizării şi derulării procedurilor de atribuire a contractelor/acordurilor-cadru pentru achiziţia produselor şi a contractelor/acordurilor - cadru de prestare a serviciilor pentru derularea măsurilor educative, aferente Programului pentru școli al
 României în perioada 2023 - 2029




Programul pentru școli al României în perioada 2023 - 2029 a fost aprobat prin Hotărârea Guvernului României nr. 652 din 03 august 2023 și prevede realizarea cumulată a următoarelor măsuri:
 a) - acordarea gratuită pentru preşcolarii din grădiniţele cu program normal de 4 ore de stat autorizate/acreditate şi particulare acreditate şi pentru elevii din învăţământul primar şi gimnazial de stat şi particular, precum şi pentru preşcolarii şi elevii incluşi în învăţământul special, de fructe şi legume proaspete, de lapte şi produse lactate şi de produse de panificaţie în limita unei valori zilnice per preşcolar/elev. Limita valorică zilnică cuprinde preţul integral de achiziţie a produselor, inclusiv taxa pe valoarea adăugată, cheltuielile de transport, distribuţie şi depozitare a acestora, după caz;
  b) - finanţarea măsurilor educative care însoţesc distribuţia fructelor, legumelor, laptelui şi produselor lactate.
Pentru aplicarea acestor prevederi legale la nivelul judeţelor se constituie o comisie alcătuită din: prefect, preşedintele consiliului judeţean, primarii municipiilor, oraşelor, comunelor, după caz, un reprezentant al inspectoratului şcolar judeţean, un reprezentant al direcţiei sanitare veterinare şi pentru siguranţa alimentelor judeţene, un reprezentant din cadrul departamentului de supraveghere în sănătate publică din cadrul direcţiei de sănătate publică judeţene, un reprezentant din cadrul structurii de supraveghere a factorilor de mediu al direcţiei generale regionale a finanţelor publice/administraţiei judeţene a finanţelor publice, un reprezentant al comisariatului judeţean pentru protecţia consumatorilor, un reprezentant al direcţiei agricole judeţene şi un reprezentant al oficiului fitosanitar judeţean. Coordonatorul acestei comisii este prefectul care aprobă, prin ordin, componenţa nominală a acesteia, la propunerile instituţiilor din care este constituită.
Autorităţile administraţiei publice locale colaborează şi îşi împart responsabilităţile înainte de demararea Programului pentru şcoli al României, conform procedurii prevăzută în Anexa nr. 6 la Hotărârea Guvernului României nr. 652/2023, procedură care prevede necesitatea adoptării, în termen de 15 zile lucrătoare de la data aprobării bugetului cu această destinaţie, a hotărârilor autorităţilor deliberative de la nivelul unităţilor/ subdiviziunilor administrativ - teritoriale cu privire la asumarea/ neasumarea responsabilităţii organizării şi derulării procedurilor de atribuire a contractelor/acordurilor - cadru pentru achiziţia produselor aferente programului şi a contractelor/acordurilor - cadru de prestare a serviciilor pentru derularea măsurilor educative, la nivel judeţean şi/sau local.
Prin adresa nr. 17263/09.08.2023, înregistrată la Primăria Municipiului Brad sub nr. 40950/09.08.2023, Consiliul Județean Hunedoara a făcut cunoscut faptul că urmează să demareze întocmirea Documentației de atribuire privind furnizarea acestor produse și să lanseze procedura de atribuire pentru perioada 2023 – 2026 și, totodată, a solicitat să transmitem hotărârea Consiliului Local al Municipiului Brad privind asumarea/neasumarea responsabilității organizării și derulării acestor proceduri.
Consider că demararea procedurii la nivelul județului Hunedoara prezintă o serie de avantaje, după cum ar fi: 
-  asigură un preț de achiziție scăzut;
- posibilitatea efectuării unor economii la scară largă, atât pentru reducerile de preț aplicate în funcție de volumul de produse solicitat, dar și reducerea costurilor cu organizarea procedurilor de achiziție;
-  reducerea timpilor de desfășurare a procedurilor de achiziție;
-  calitate uniformă a produselor;
-  gestionarea eficientă a resurselor financiare alocate;
-  preșcolarii și elevii din învățământul primar și gimnazial din unitățile de învățământ din municipiul Brad vor beneficia de același tip de produse care se vor livra și în alte unități școlare din județ.
	În contextul celor de mai sus am inițiat prezentul proiect de hotărâre privind  neasumarea de către Municipiul Brad a responsabilităţii organizării şi derulării procedurilor de atribuire a contractelor/acordurilor-cadru pentru achiziţia produselor şi a contractelor/acordurilor - cadru de prestare a serviciilor pentru derularea măsurilor educative, aferente Programului pentru școli al României în perioada 2023 – 2029 și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susținerea propunerii mele prevederile art. 8 alin. 1, art. 10 alin. 1, art. 20 și Anexa nr. 6 la H.G. nr. 652/03.08.2023 privind aprobarea Programului pentru școli al României în perioada 2023 – 2029, precum și pentru stabilirea bugetului pentru implementarea acestuia în anul școlar 2023 – 2024, ale art. 1 alin. 4 și alin. 5 din O.G. nr. 13/2017 privind aprobarea participării României la Programul pentru școli al Uniunii Europene, ale art.129 alin. 1, alin. 2 lit. d și alin. 7 lit. a, lit. c, lit. e din O.U.G. nr. 57/2019 privind Codul administrativ, cu modificările și completările  ulterioare, precum și ale art. 11 alin. 4 din Legea nr. 554/2004 a contenciosului administrativ, cu modificările şi completările ulterioare.

